作者：石孝友
词牌/韵律：宝鼎现

paragraphs: 雪梅清瘦，月桂圆冷，天街新霁。
想帝辇、三朝薄暮，催促烛龙开扇雉。
正拜舞、捧玉卮为寿，花满香铺凤髓。
罄禹穴、胥涛万顷，春入南山声里。
鼎轴元老诗书帅。
体宸衷、双奉亲意。
勤色养、行春惜花，夜欢宴、瑶池衣彩戏。
鼓淑气、遍湖山千里。
惊破悭红涩翠。
笑那个痴儿无赖。
打得金鱼坠地。
休念太守当年，曾手把青藜照字。
对珠帘云栋，收拾太平歌舞辍。
庆母爱、小宽王事。
馀沥□肠，看不日、归步沙堤，又赞重华孝治。